Biológia (11. hét)

Tananyag: Virágos növények: nyitvatermők, zárvatermők (TK 162-164. o.)  
  
Feladat: Olvasd el a nyitvatermőkről és a zárvatermőkről szóló tananyagrészt a tankönyvben, majd válaszolj az alábbi kérdésekre!

Kérdések:

1. Mikor beszélünk egyivarú virágról?
2. Mikor beszélünk kétivarú virágról?
3. Mi a hím ivarlevelek, azaz a porzók feladata?
4. Mi található a termős virágban?
5. Mi történik a megporzás során?

Feladat:

Döntsd el, hogy az egyes állítások melyik növénytörzsre vonatkoznak! A nyitvatermőkre vonatkozók után írj egy NY betűt, a zárvatermőkre vonatkozók után pedig egy Z betűt.

Állítások:

* Főként egylaki, szélporozta növények.
* A növényvilág fajokban leggazdagabb törzse.
* Termős virágaikban a termőlevelek NEM alkotnak zárt magházat.
* A termőleveleik összenőnek, és zárt magházat alkotnak.
* Szárnyas magvaik vannak.
* Az erdeifenyő, a lucfenyő és a vörösfenyő is ilyen növény.
* Többségük lágy szárú, de vannak köztük fás szárúak is.
* Többnyire örökzöldek.
* A legfejlettebb növénytörzs.
* Két osztályuk van: a kétszikűek és az egyszikűek.
* Virágaik egyivarúak.
* Mindegyik fás szárú növény.
* A mediterrán tájak, a magashegységek és a tajga jellemző növényei.
* A gyepűrózsa, az angolperje, a hóvirág és a cseresznye is ilyen növény.
* Szinte az egész Földön elterjedtek.
* Termős virágaik tobozvirágzatot alkotnak.
* Vannak közöttük szélporozta és rovarporozta fajok is.
* Közöttük találjuk a Föld legnagyobb és legidősebb növényeit.

A munkádat fényképezd le, és küldd el e-mailben a központi címre!